作者:無名氏
標題:趙匡義智娶符金錠・梁州
內容:自從俺已有了徐卿二子，怕甚麼令巍峨王氏三槐。俺門戶中未有三千客，出來的談天論地，胸卷江淮。不離了龍韜虎略，弓箭旗牌。展胸襟個個英才，論機謀轉轉安排。大兄弟虎狼叢惹事招非，刀劍洞大寬地窄，死生巢一迷裡裁排。威哉？壯哉？博一個腰金衣紫官三代。暗地裡自分解，不知是暑溼風寒天降來，不見個明白。